**Álláslehetőség**

**A Bács-Kiskun Megyei Kormányhivatal**

**Növényvédelmi hatósági feladatok ellátására**

kollégát keres

**A jogviszony időtartama:** Határozott idejű kormányzati szolgálati jogviszony 2022. december 31. napjáig, próbaidő 6 hónap

**Foglalkoztatás jellege:** Teljes munkaidő

**A munkavégzés helye:** BKMKH Agrárügyi Főosztály Növény- és Talajvédelmi Osztály (6000 Kecskemét, Halasi út 34.)

**Ellátandó feladatok:** A BKMKH Agrárügyi Főosztály Növény- és Talajvédelmi Osztály feladat- és hatáskörébe tartozó növényvédelmi, növényegészségügyi hatósági feladatok vonatkozó jogszabályok szerinti ellátása.

**Az álláshelyen ellátandó főbb tevékenységi körök:** Illetékességi területén ellátja a földművelésügyi hatósági és igazgatási feladatokat ellátó szervek kijelöléséről szóló 383/2016. (XII.2.) Kormányrendeletben, továbbá egyéb ágazati-szakmai jogszabályokban megállapított hatáskörök alapján végrehajtandó feladatokat. Főbb tevékenységek az élelmiszerláncról és hatósági felügyeletéről szóló 2008. évi XLVI. törvényben meghatározott növényvédelmi, növényegészségügyi hatósági feladatok ellátása.

**Jogállás, illetmény és juttatások:** A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény, valamint a Bács-Kiskun Megyei Kormányhivatal Közszolgálati Szabályzata rendelkezései az irányadók.

**Pályázati feltételek:**

* Magyar állampolgárság,
* Cselekvőképesség,
* Büntetlen előélet,
* legalább B kategóriás vezetői engedély,
* Felsőoktatásban agrár képzési területen szerzett szakképzettség,
* Felhasználói szintű MS Office (irodai alkalmazások) ismeretek,
* Vagyonnyilatkozat-tételi kötelezettség.

**A pályázat elbírálásánál előnyt jelent:**

* növényorvosi vagy növényvédelmi szakmérnök képzettség, illetve egyetemi szintű képzésben, növényvédelmi szakirányon szerzett végzettség vagy kertészmérnöki, mezőgazdasági mérnöki végzettség,
* közigazgatási szakvizsga, közigazgatási tanulmányok szakirányú továbbképzés,
* igazgatási területen szerzett vagy egyéb közigazgatási gyakorlat.

**Elvárt kompetenciák:**

* megbízhatóság, felelősségvállalás,
* problémamegoldó-, és önálló munkavégzési képesség,
* együttműködési-, konfliktuskezelési képesség,
* hivatástudat, pontosság,
* szóbeli és írásbeli kifejezőkészség.

**A pályázat részeként benyújtandó iratok, igazolások:**

* 87/2019. (IV. 23.) Korm. rendelet 1. számú melléklete szerinti részletes fényképes szakmai önéletrajz,
* hatósági bizonyítvány, amely igazolja, hogy a kormányzati szolgálati jogviszonyt létesíteni szándékozó személy büntetlen előéletű, illetve nem áll kormánytisztviselői foglalkozástól eltiltás hatálya alatt,
* iskolai végzettséget igazoló okmányok másolatai,
* az egyéb pályázati feltételek meglétét igazoló okmányok, illetve azok másolatai,
* nyilatkozat arról, hogy a pályázati anyagában szereplő személyi adatainak, a pályázati eljárással összefüggő kezeléséhez, megismeréséhez hozzájárul.

**Az álláshely betölthetőségének időpontja:** A pályázat elbírálását követően azonnal betölthető.

**A pályázat benyújtásának határideje: 2021. augusztus 15.**

A pályázati kiírással kapcsolatosan további információt dr. Pozsonyi Gabriella, a Bács-Kiskun Megyei Kormányhivatal Agrárügyi Főosztály Növény- és Talajvédelmi Osztály osztályvezetője ad, a 76/795-681-es telefonszámon.

**A pályázatok benyújtásának módja:** Elektronikus úton: https://bkmkh.karrierportal.hu/allasok

**A pályázat elbírálásának határideje: 2021. augusztus 31.**